The Trench (cinta)

:*Iste articlo ye sobre una cinta de cine belico anglo-francesa de l'anyo 1999; ta atros usos, se veiga *'The Trench***.

***The Trench*** (títol orichinal en [[Idioma anglés|anglés]], en [[Idioma aragonés|aragonés]] ***A trinchera**', estrenada en Aragón con iste zaguer títol) ye una cinta de cine de drama belico de l'anyo 1999 coproducida por o cine britanico y lo cine francés, dirichida por William Boyd seguntes un guión orichinal d'él mesmo, con una banda sonora orichinal d'Evelyn Glennie y Greg Malcangi, una dirección de fotografía de Tony Pierce-Roberts y una producción cinematografica de Steve Clark-Hall ta las productoras *[[Portman Entertainment Group]]*, *[[Skyline Films]]*, *[[British Screen Productions]]*, *[[Arts Council of England]]*, *[[Blue PM]]*, *[[Bonaparte Films]]*, *[[Canal+]]* y *[[Galatée Films]]*. Conta con un elenco d'actors d'o cual en fan parte, en os suyos papels principals, Paul Nicholls, Daniel Craig, Julian Rhind-Tutt, Danny Dyer, James D'Arcy, Tam Williams, Anthony Strachan, Michael Moreland, Adrian Lukis, Ciarán McMenamin, Cillian Murphy, John Higgins y Ben Whishaw.

En chulio de l'anyo 1916, en os días inmediatament anteriors a la batalla d'o Somme en eo Frent Occidental mientres a Primera Guerra Mundial, la cinta amuestra la ituación d'un grupo de militars de l'exercito britanico que vienen de plegar en una trinchera en primera linia d'o frent. O *[[cabo]] Dell* s'adedica a logar a suya colección de fotografías pornograficas, y lo *[[soldau]] Billy MacFarlane* li conta a su chirmano *Eddie* que una d'as mesachas que i amanixen creye que ye una mesacha de Liverpool que heban conoixiu d'antes mas. O *[[sarchento]] Winter* interrumpe la visualización d'as imáchens, y dimpués charra con o suyo superior, o *tenient Harte*, qui li informa que la suya unidat ha estau designada ta fer parte d'un ataque, marchando contra las tropas de l'Imperio alemán en a tercera oliada d'ataque y que en consecuencia la unidat tiendrá bien picas baixas en l'ataque. Ixa nueit *Eddie* fa funcions de guaita, pero  li renega lo sarcento, porque lo troba mirando las linias alemanas por un forau d'o parapeto d'a trinchera y li diz que los francotiradors podeban disparar-li. A lo día siguient, os soldaus li fan la mosca a *Eddie* ta que torne a mirar y, en fer-lo, recibe un recibe un disparo que li provoca ferida en a maixiella y en o cuello. Bien luego plega un coronel, qui arenga a los soldaus ta l'ataque. Bien *Billy* troba a dos soldaus a qui heban ninviau a fer una chestoón literalment espiazaus y desintegraus por un impacto directo d'artillería. De nueit, ninvían a lo *sarchento Winter* y a *Beckwith* de patrulla, y tornan constatando que atamas d'os bombardeyos sufrius, os alemans tienen alta la moral y no han teniu baixas. En ixas condicions, finalment plega lo momento de l'ataque.

A cinta s'ambienta en l'anyo 1916 en o departamento d'o Somme, y las suyas escenas se filmoron en os *[[Bray Film Studios]]* en Windsor (Berkshire).

Se tracta d'una cinta que ha recibiu bels premios y nominacions, encara que garra d'istos premios no fe parte d'os principals premios cinematograficos.

## Elenco

## Se veiga tamién
* Cine en 1999.
* Cintas de 1999.

## Referencias